Estergoma
Estergoma (ungāru: Esztergom, izrunā: /ˈɛstɛrɡom/) ir pilsēta Ungārijas ziemeļos, Komāromas-Estergomas meģē. 2017. gadā pilsētā dzīvoja 28,0 tūkstoši iedzīvotāju. Estergoma atrodas Donavas labajā krastā pie Ungārijas un Slovākijas robežas. No 10. gadsimta līdz 13. gadsimta vidum Estergoma bija Ungārijas Karalistes galvaspilsēta. Estergomas bazilika ir lielākā baznīca Ungārijā.